פרננדו מוריינטס

פרננדו מוריינטס סאנצ'ס (בספרדית: Fernando Morientes Sánchez; נולד ב-5 באפריל 1976) הוא כדורגלן עבר ספרדי, וכיום מאמן כדורגל.

מוריינטס החל את הקריירה שלו עם קבוצת אלבסטה ב-1993, לפני שעבר לריאל סרגוסה ב-1995. הוא הצטרף לריאל מדריד בקיץ 1997 ונשאר במועדון עד שעבר לליברפול בינואר 2005 תמורת סכום של 6.3 מיליון פאונד, חוץ מעונת 2003/2004 שבה שיחק במונקו. מוריינטס עשה את בכורתו בקבוצה האנגלית במשחק כנגד מנצ'סטר יונייטד וכבש את שערו הראשון בליבפרול מול צ'רלטון אתלטיק ב-1 בפברואר 2005 בניצחון 1–2. אף על פי שליברפול זכתה בליגת האלופות ב-2005, הוא לא יכול היה להשתתף בזכייתה מכיוון שכבר שותף בטורניר עם ריאל מדריד. מוריינטס לא הצליח להסתגל לסגנון המשחק האנגלי, וכך הבקיע רק 3 שערים בעונת 2004/2005.

בתום עונת 2005/2006 הועבר לוולנסיה בתמורה ל-3 מיליון פאונד. בזכות הצלחתו המחודשת בוולנסיה, זומן מחדש לנבחרת הספרדית. עונת 2007/2008 הייתה מאכזבת מבחינה קבוצתית אך מוצלחת מבחינה אישית, שכן הצליח להבקיע שישה שערים ב-9 הופעות, עד שבדצמבר 2007 נפצע, ומשום כך הושבת לשלושה חודשים.

מוריינטס הופיע בנבחרת ספרד 47 פעמים בהן כבש 27 שערים. הוא שיחק עם הנבחרת במונדיאל 1998, בו כבש שני שערים, ובמונדיאל 2002, בו כבש שלושה שערים. הוא שיחק גם ביורו 2000.

ב-31 באוגוסט 2010 הודיע מוריינטס כי הוא פורש מכדורגל. הוא אמר גם שהוא רוצה לבלות יותר זמן עם משפחתו. בנוסף החליט להיות פרשן בערוץ הספורט הספרדי.

בינואר 2015 חזר השחקן במפתיע מפרישה וחתם על חוזה בקבוצה החובבנית הספרדית סנטה אנה. לאחר כמה חודשים פרש.

באוקטובר 2015 חתם מוריינטס על חוזה אימון בקבוצת פואנלברדה הספרדית ופוטר בפברואר 2016.

תארים
 אליפות ספרד: 2000/2001, 2002/2003
 סופר-קאפ ספרדי: 1997, 2001
 אליפות צרפת: 2009/2010 
 ליגת האלופות: 1997/1998, 1999/2000, 2001/2002
 גביע טויוטה: 1998, 2002
 סופר קאפ אירופאי: 2002

קישורים חיצוניים

הערות שוליים

כדורגלנים באולימפיאדת אטלנטה (1996)
חלוצי כדורגל ספרדים
כדורגלנים ספרדים
כדורגלני אלבסטה
כדורגלני ריאל סרגוסה
כדורגלני ריאל מדריד
כדורגלני ולנסיה
כדורגלני מונקו
כדורגלני ליברפול
כדורגלני אולימפיק מרסיי
כדורגלני נבחרת ספרד
מאמני כדורגל ספרדים
כדורגלני מונדיאל 1998
כדורגלני מונדיאל 2002
כדורגלני יורו 2004
ספרדים שנולדו ב-1976